พอดีเป็นเชื้อราในช่องคลอดคะเคยไปหาแล้วบอกว่าเป็นเชื้อราปกติไม่อันตราย อาการก็เกิดขึ้นเดือนเว้นเดือนบางที2เดือนครั้ง ตกขาวมีเป็นก้อนๆสีขาวๆมีกลิ่นแต่ไม่เหม็นเปรี้ยวแต่จะออกทางอับๆบางครั้งมีอาการคันและเจ็บตรงอวัยวะเพศ อยากหายขาดจากอาการแบบนี้อะคะมีโอกาสหายไหมคะต้องทำยังไงบางทีไม่มั่นใจเวลาเป็นแบบนี้บางทีมันคันมากๆแล้วก็เจ็บมากๆ
สวัสดีค่ะ การวินิจฉัยที่เป็นไปได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ไม่ใช่โรคติดต่อทางเพศสัมพันธ์ เกิดจากความไม่สมดุลของกรดเบสในช่องคลอด-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวก้อนสีขาวน่าจะคล้ายเชื้อรามากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ถ้ายังเป็นมาเรื้อรังเป็นเดือนไม่หายขาด แนะนำพบสูตินรีแพทย์เพื่อตรวจภายในและนำตกขาวไปตรวจเพิ่มเติมว่าเป็นเชื้อใด จะได้สามารถให้ยาฆ่าเชื้อได้ถูกต้องค่ะและถ้ามีอาการคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์